Carmina Calduch

És la mare del Merlí Bergeron. És una actriu consagrada, coneguda per tots els públics (cinema, tele, però especialment teatre). És fent teatre quan se sent feliç. El teatre li ha donat fama i diners. Ho ha donat tot pel teatre. És divertida, té un punt dramàtic quan parla, irònica. Tothom la coneix com "la Calduch".

Juntament amb el seu nét, haurà de descobrir com continuar sense el Merlí. Això causarà certes tensions entre els dos, però també els ajudarà a apropar postures i poder contar l'un amb l'altre tant en les bones com en les dolentes.

## Biografia

### Primera Temporada

**Els Peripatètics**

Mentre el seu fill s'instal•la a casa seva ella es discuteix amb el seu representant per les exigències d'un director d'una nova obra de teatre.
A l'hora de sopar la Carmina li explica al seu fill que l'han agafat per una nova versió de Hamlet. Quan torna a casa troba al Bruno i la Tània, i es molesta quan la Tània la reconeix per un anunci.

**Plató**

Durant el sopar, la Carmina explica al seu fill els mètodes del nou director de teatre i quan el Bruno li explica el pla del Merlí pel certamen els hi diu que li sembla una bona idea.

**Maquiavel**

     La Carmina torna a casa i troba al Bruno i el Pol estudiant. Un altre cop, la tornen a reconèixer per el anunci de paté. A la nit la truca una companya de feina i parlen com si fossin amigues de tota la vida però just quan penja explica al Merlí que no es porten gens bé. Li pregunta al Merlí com li va per l'Institut i li explica que ha conegut a la mare d'un alumne. Llavors arriba el Bruno, enfonsat i el Merlí li explica que ha tret un 4 de català. A tot això la Carmina li demana al Merlí que faci el que calgui per que aprovi, i quan el Merlí la compara amb Lady Macbeth ella, emocionada, recita un dels monòlegs de Macbeth. Quan arriba el Merlí li ensenya l'examen de català del Bruno i es posa molt contenta, però llavors arriba el Bruno dient que marxa a roma. Ella intenta posar pau entre pare i fill però sense èxit.

El Bruno i ella repassen la obra però la Carmina no acaba de recordar el text així que fan una pausa. En aquest moment li ensenya al seu nét l'examen de català i li explica que el seu pare no li ha donat perquè vol marxar a roma, però li diu que no marxi. A tot això el Bruno trenca l'examen. La Carmina li diu que ha de tenir més sentit de l' humor, i més ara que està enamorat.

**Aristòtil**

La Carmina li pregunta al seu fill si la mare del Pol es la mare que li agrada, per intentar descobrir qui es, i el Merlí li confessa que es diu Gina. Enmig d’un assaig, el Merlí la va veure per demanar-li explicacions pels seus actes amb l’exàmen. La Carmina li diu que li va donar l’exàmen perquè no marxès a Roma i li demana al seu fill que ho negui tot per poder conservar la feina. A casa fa que el Bruno es senti culpable perquè ell confessi que ha sigut ell i que així el Merlí no perdi la feina

**Foucault**

     La Carmina arriba a casa renegant de la decadència dels cinemes, i de la incultura que tenen els joves sobre aquest. Llavors el seu fill treu el tema de la seva relació amb el Bruno, al que ella diu que sempre estan discutint. La Carmina li diu que ha de fer tot el possible per tenir una bona relació amb ell. Dies més tard li pregunta com li va la relació amb el seu fill, i el Merlí li contesta que millor. Llavors ella li pregunta si l’ha vist mai ballar, al que contesta que si, però clarament mentint.

**Epicur**

     La Carmina parla amb el seu fill, que li explica els problemes que està tenint amb la Gina. La seva mare li aconsella que li digui que n'està enamorat, ja que és el que vol escoltar.

**Els Escèptics**

     La Carmina anuncia que el dia de l'estrena s'acosta, però al Merlí no li agraden gens les estrenes per tot l'ambient que s'hi crea. El Merlí esbronca al seu fill pel desastre de la festa, al que la Carmina li diu que li ensenyarà a beure com cal. Li diu al Merlí que porti el limoncello, però el Merlí s'hi oposa fermament.

**Nietzsche**

     El Bruno s'asseu a parlar amb la seva àvia, que està apunt d'estrenar l'obra i el Bruno li diu que ell també s'està estrenant, però d'una altre manera. La Carmina, que ja sap per on van els tirs, li diu que tenia ja moltes ganes de poder parlar de nois amb el Bruno. Li diu que serà l'ovella rosa de la família, però li adverteix que no li toqui el seu maquillatge.

### Segona Temporada

**Els Presocràtics**

     La Carmina rep al Bruno a casa, desprès de que hagi passat tot l'estiu a Roma. A la nit, ella i el l Merlí repassen el text d'una obra per ajudar-la, quan la Carmina li diu que va sent hora de que busqui un pis per a ell i el Bruno.

**Thomas Hobbes**

     La Carmina parla pel telèfon de la seva pròxima obra, El Temps i els Conway, i de com hauria d'estar. Li explica al seu nét que 40 anys enrere havia fet el paper de Kay Conway i que ara faria el paper de la seva mare. Mentre el seu fill i nét parlen de la Coralina, aprofita per tornar-li a dir al seu fill que s'ha de buscar un lloc on anar a viure.

**Els Estoics**

     El Merlí li regala una bossa a la seva mare, però aquesta l'adverteix que fer-li regals no li farà canviar d'opinió perquè es busqui un pis. El Merlí li diu que abans de marxar li agradaria fer un sopar perquè pugui conèixer a la Gina. La Carmina rebutja el regal i li diu que només acceptarà fer el sopar perquè vol conèixer a la dona que l'aguanta. El Bruno no hi està massa d'acord, però la seva opinió conta poc i decideixen per el sopar. El Bruno i el Merlí acaben de fer els preparatius pel sopar, mentre el Gerard i la Gina arriben. Quan la Carmina i la Gina és coneixen, la Carmina li reconeix la bossa que havia rebutjat del Merlí, i quan la Gina li explica que ha sigut un regal, li diu de broma al Merlí que també li podria regalar a ella quelcom. Durant el sopar, la Gina i la Carmina sembla que s'han agradat, ja que no fan més que riure, i la Carmina deixa anar que encara li donaran un nét, comentari que no agrada massa al Merlí, però la Gina en sembla encantada. Desprès de sopar, la Carmina, la Gina i el Merlí continuen parlant, i la Carmina aprofita per continuar deixant anar indirectes de que el Merlí ha de marxar. Quan el Merlí no aguanta més li diu a la seva mare que hauria d'anar a dormir ja que demà té assaig.

**Kant**

     El Merlí porta des del sopar amb la Gina sense parlar amb la seva mare, fins al punt que li diu directament què vol que marxi del pis. El Merlí li demana una mica de temps, ja que li diu que esta esperant unes proves, perquè no sap què li passa, però que alguna cosa va malament. La Carmina, òbviament es mostra preocupada i li assegura que no explicarà res. La Carmina, està molt neguitosa al teatre pel que el seu fill li ha dit, però repassa el text per intentar no pensa-hi. El Merlí està de bromes amb el Bruno, però quan la Carmina entra a casa, li demana al Bruno que marxi per parlar a soles. Li diu que té raó, que buscarà un pis, però la Carmina li diu que no fa falta. La Carmina va a veure a la Gina i li explica el què li passa al Merlí. Al haver parlat amb la Gina, el Merlí es dirigeix al teatre i li explica la veritat a la Carmina, que li fot una bufetada enfadada. El Merlí defensa la seva mentida dient-li que vol viure amb ella, i que no volia deixar el pis. La Carmina li diu que hauria d'haver començat dient-li això. La Carmina i el Merlí estan parlant de l'època en què vivien a París, quan la Carmina li confessa que ell no és el seu fill biològic, sinó que va ser fruït d'una aventura del seu pare amb una prostituta de 16 anys, i que el criar com si fos fill seu. Quan el Merlí es desespera per aquesta confessió, la Carmina li diu que s'ho ha inventat tot.

**Judith Butler**

     El Marc ho ha aconseguit i ha acabat a casa de la Carmina. La Carmina arriba, discutint pel telèfon, el Bruno li presenta al seu amic i els deixa sols. El Marc li diu que li agradaria ser com ella de gran, que vol ser actor. La Carmina li explica que ser actor no és una feina fàcil, i que no arribarà enlloc si l’únic que vol es fer-se famós.

**Freud**

     La Carmina està parlant amb una amiga actriu de Madrid, al penjar li comenta al seu fill que un actor no hauria de posicionar-se políticament com fa la seva amiga. Comenta el panorama polític a Catalunya i a l’Estat, dient que si es posicionés no treballaria ni a Barcelona ni a Madrid. Però el Merlí no escolta res del que diu perquè s’ha quedat adormit, fins que el desperta una trucada de l’Oliver, demanant que el vagi a veure.

**Engels**

     El Bruno li explica al seu pare els seus plans de marxar a Roma, i s’enfada al sentir el què vol fer el seu fill, i més encara quan li diu que la seva mare ja està organitzant el seu viatge. A mitja discussió, arriba la Carmina preguntant pels crits. El Merlí li explica els plans del seu net, i el Bruno els hi diu que esperava que fossin més comprensius, com la Coralina ho ha sigut. Al saber que la Coralina ha tingut a veure amb la decisió del seu fill, el Merlí explota encara més i li demana al seu fill que no es deixi enredar per ella, però el Bruno ja ho té decidit.

**Zizek**

     El Merlí a casa ara si que està bastant malament. La Carmina li diu que no es pot posar malalta ja que l’estrena és d’aqui poc i que desprès farà una gira per Espanya. Mare i fill acaben recitant “Cyrano” ja que el Merlí encara recorda el text de quan la va ajudar a aprendre-se’l. El Pol ha anat a veure al Bruno, que no es troba bé i li explica el què ha passat amb la Tània. El Bruno li diu que li ha de demanar perdó, quan arriba la Carmina que li diu al Bruno que té febre. El Bruno li diu que només té un constipat, i ella fa que el Pol el toqui per assegurar el que ella diu. La Carmina li diu que s’ha de cuidar si vol viure a Roma.

**El Taoisme**

     El Bruno torna a casa i troba una maleta de regal. El Merlí li explica que li ha fet ell el regal, quan arriba la Carmina, que li explica que com que no podrà venir a veure l’estrena de la seva funció, li ha preparat un petit tastet per ell sol. La Carmina els hi està recitant un fragment de ‘’El Temps i els Conway’’ al Bruno i al Merlí, que un cop acabada, el Bruno li diu que li ha encantat, mentre que el Merlí està decebut perquè el regal de la Carmina ha sigut molt millor que el seu. La Carmina està plegant la roba del Bruno, mentre el Merlí li diu que sap que ahir li estava dient amb la mirada que el seu regal era millor que el que li havia preparat ell. La Carmina li diu que el Bruno ja li havia dit de fer alguna cosa, i que el Merlí va dir que no. La Carmina li diu que perdrà al Bruno si no fa res, i li suggereix que se l’emporti a algun lloc, ja que encara té temps. El Bruno baixa al carrer on la Tània l’està esperant. La Tània li demana perdó, i quan aquest demana el perquè, li ensenya que el Pol també ha vingut. Els dos es fan una abraçada que acaba en un petó de comiat. El Bruno finalment puja al taxi i deixa sols a la Tània i al Pol que decideixen tornar sols a casa. Els dos amics acaben plorant en solitari en el camí de tornada. El Bruno, també està trist per la finestra, però també està emocionat perquè per ell ara comença un nou capítol ple de possibilitats.

### Tercera Temporada

**Walter Benjamin**

A casa la Calduch, aquesta està parlant per telèfon amb una amiga de Madrid amb les maletes preparades per la seva gira de teatre. Li explica al Merlí, que es fa passar per independentista per fotre als que diuen que a Madrid les coses es fan millor que a Barcelona. Llavors a Carmina s'acomiada del seu fill i marxa.

**Sant Agustí**

     El Bruno està fent el sopar, i rep una trucada de la seva àvia, que ha tornat a Barcelona. El Bruno però, li diu que vagi a sopar a casa de la Gina ja que té convidats a casa. La Calduch es presenta a casa de la Gina amb un limoncello a la ma, però el Gerard li tanca la porta als nassos ja que no la reconeix. La Gina i el Merlí la fan passar finalment i la Calduch els hi dona la sorpresa de la seva tornada mentre s’autoconvida a sopar amb ells. La Carmina i la Gina han acabat parlant del panorama polític, mentre el Merlí esta absent contemplant l’escena. La Carmina els hi acaba explicant que li donaran un premi honorífic, per tota la seva carrera artística.

### Primera Temporada (SA)

**Fin'amor**

     La Carmina enfadada, no vol agafar el telèfon perquè diu que no vol treballar, mentre que el seu nét intenta fer-la entrar en raó, però acaba marxant cansat de la seva actitud. El Bruno torna a casa, i descobreix que la Carmina està planejant vendre gran part de les seves pertinències, i els dos descobreixen enmig de la llibreria un paquet adreçat al Pol. El Pol acaba a casa de la Carmina i obre el seu paquet. A dins hi ha tots els llibres que mesos abans, el Merlí va tirar-li pel cap mentre reflexionaven pel seu Treball de Recerca. Arriba la Carmina, i li explica que està trista pel fet de fer-se gran, al que el Pol li diu que al contrari, està més a prop de la vida que de la mort per tot el que has viscut.